Bilanțul deceselor din cauza Covid-19 crește la 37, după ce autoritățile au anunțat pe parcursul zilei de sâmbătă 11 noi decese, cele mai multe anunțate într-o zi până acum în România.

Cel mai șocant este cazul unui bărbat de 39 de ani din Ialomița, care nu avea alte boli asociate. Este cea mai tânără victimă a coronavirusului, până acum în România.

De asemenea, tot în Ialomița, alte două persoane au murit la domiciliu și nu călătoriseră, nu intraseră în contact cu vreo persoană care să fi fost confirmată cu Covid-19.

În patru dintre cazurile de deces anunțate sâmbătă este vorba despre persoane din județul Arad, anunță Grupul de Comunicare Strategică.

Printre persoanele decedate se numără pacientul din Suceava adus la București și operat la Spitalul de Arsuri, care abia ulterior a fost testat pentru Covid.

Este de remarcat și cazul unei femei din Hunedoara, care a murit în 23 martie, dar testul pozitiv la Covid-19 a venit abia sâmbătă, 28 martie, adică după cinci zile.

ACTUALIZARE 23:50. Autoritățile anunță încă trei decese, care aduc o premieră în evoluția cazurilor de până acum în România: cea mai tânără victimă, care moare deși nu avea comorbidități, și primii decedați la domiciliu, în cazul cărora probele recoltate post-mortem au confirmat că fuseseră infectate cu Covid-19.

ACTUALIZARE 22:25 Au fost înregistrate încă 4 decese ale unor persoane infectate cu noul coronavirus. România a ajuns la un număr de 34 decese.

31. Bărbat, 65 ani, jud. Arad, internat în Spitalul Județean Arad, transferat în data de 22.03.2020 în secția, iar în data de 25.03.2020 transferat la Spitalul de Boli Infecțioase V Babeș Timișoara. Decedat în data de 28.03.2020. Comorbiditati HTA, obezitate.

32. Bărbat, 67 ani, jud. Constanța, internat în Spitalul de Boli Infecțioase Constanța din 25.03.2020. Decedat în 28.03.2020. Comorbiditati HTA, diabet zaharat.

33. Bărbat, 43 ani, jud Suceava, pacient cu arsuri, transferat de la SJU SUCEAVA și operat în Spitalul de Chirurgie Plastică și Reparatorie București. Decedat 28.03.2020.

34. Femeie, 61 ani, jud Hunedoara, internată în ATI Spitalul Județean Deva, confirmata cu COVID 19 în data de 28.03.2020, decedată în 23.03.2020. Comorbiditati boli cardiovasculare.

În toate cazurile sunt anchete epidemiologice realizate sau în desfășurare, precizează autoritățile.

ACTUALIZARE 16:50. Autoritățile anunță că s-a întregistrat o a 30-a victimă în România. Este vorba despre un bărbat de 74 ani din județul Hunedoara, internat în secția de Oncologie a Spitalului Județean Deva cu neoplasm în stadiul terminal. Bărbatul a murit chiar în ziua în care i s-au recoltat probe pentru COVID 19, adică în data de 26.03.2020. Rezultatul testului, pozitiv, a venit în data de 28.03.2020.

Anterior, autoritățile anunțaseră încă trei decese, toate în Arad:

27: Femeie, 71 ani din Arad, cunoscută cu diabet zaharat, s-a internat la Spitalul Județean, secția Boli Infecțioase prin Unitatea de Primiri Urgențe, în data de 25.03.2020.

Din data de 27.03.2020 a fost transferată în secția de ATI, unde a decedat în aceeasi zi. La internare prezenta insuficienta respiratorie acuta.

Ancheta epidemiologica este in curs, pentru identificarea expunerii.

Deces 28: Femeie, 74 ani , jud. Arad internată în 18.03. 2020 în Clinica de Diabet si Boli de Nutritie a SJU Arad. În 25.03.2020 i s-au recoltat probe pentru COVID-19. Rezultat pozitiv în data de 27.03.2020. Din 26.03.2020 transferată in ATI. Data deces 26.03.2020.

Toate aceste decese au fost raportate către INSP din teritoriu în cursul nopții și în această dimineață.